《江浦吟追次林南川韵二首 其二》
明代·李以龙

云閒水淡更清佳，万古风流是此家。那得春风坐明月，漫寻流水问桃花。

青牛已去关门路，紫气空残嶂外霞。目断闭门长坐处，微茫江上数峰斜。

作者简介：李以龙，字伯潜，号见所。新会人。明世宗嘉靖三十七年（一五五八）举人。绝迹公车，与弟以麟潜心理学。其学以居敬主静为本，立敦以忠信诚悫为务。卒年九十一，祀乡贤。著有《省心录》、《寒窗感寓集》、《进学诗》。清顾嗣协编《冈州遗稿》卷四、清道光《广东通志》卷二八一等有传。